Koos Xperia Play telefoniga esitleb Sony Ericsson täna alanud MWC mobiilimessil ka uusi nutitelefone Xperia Pro ja Xperia Neo. Mõlemal telefonil on seesama Xperia Play seest tuttav 1 GHz Snapdragon MSM8255 protsessor, 320 MB sisemälu, 3.7″ LCD-ekraan, 8 MP kaamera taga- ja 2 MP kaamera esiküljel. Operatsioonisüsteemiks mõlemal Android 2.3 "Gingerbread". Telefone eristab üksteisest Xperia Pro väljalibistatav QWERTY klahvistik. Sony Ericsson Xperia Neo jõuab turule alates 1. kvartali lõpust ning Sony Ericsson Xperia Pro alates 2. kvartali lõpust.